Diari Oficial de la Generalitat Valenciana


Sumari del DOGV 3030, del 08-07-1997 (1997/8033)

RESOLUCIÓ de 6 de maig de 1997, de la Universitat Politècnica de València, per la qual es convoquen proves selectives d'accés al grup A, sector d'administració especial, arquitecte, pel sistema de concurs oposició lliure.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3030

Data del DOGV
:   08-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8033


Data del document
:   06-05-1997

Organisme emissor
:   Universitat Politècnica de València

Tipus de document
:   Resolució

RESOLUCIÓ de 6 de maig de 1997, de la Universitat Politècnica de València, per la qual es convoquen proves selectives d'accés al grup A, sector d'administració especial, arquitecte, pel sistema de concurs oposició lliure.  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, fent ús de les competències que li atribueix l'article 18 amb relació a l'article 3.2.e de la Llei de Reforma Universitària, i segons el que estableix l'article 48.6. dels Estatuts de la Universitat Politècnica de València, acorda convocar proves d'accés al grup A, sector d'administració especial, de la Universitat Politècnica de València, segons les bases següents:  
1. Objecte de la convocatòria  
1.1 Aquesta convocatòria té per objecte la selecció de personal per a cobrir un lloc vacant del grup A, sector d'administració especial, de la Universitat Politècnica de València, pel torn d'accés lliure, mitjançant el sistema de concurs oposició, inclosa en l'oferta pública d'ocupació d'aquesta Universitat Politècnica de València per a l'any 1997.  
1.2 Segons el que preveu l'article 49.3. de la Llei de Reforma Universitària i l'article 1.1.c del Text Refós de la Llei de la Funció Pública Valenciana, la realització d'aquestes proves selectives s'ajustarà al que es preveu en el Text Refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de mesures fiscals, administratives i d'organització de la Generalitat i els Estatuts de la Universitat Politècnica de València.  
2. Condicions generals dels aspirants  
2.1 Per a ser admés a aquestes proves selectives els aspirants hauran de tenir els requisits següents:  
a) Tenir la nacionalitat espanyola o la d'un dels altres estats membres de la Unió Europea o dels estats amb els quals siga d'aplicació la lliure circulació de treballadors i treballadores, en els termes previstos en la llei estatal que regula aquesta matèria.  
b) Tenir 18 anys complits i no tenir l'edat de jubilació.  
c) Estar en possessió del títol d'arquitecte, o complir les condicions per a obtenir-lo en la data en què acabe el termini de presentació d'instàncies.  
d) No patir malaltia o defecte físic que impedisca l'exercici de les funcions corresponents.  
e) No estar inhabilitat o inhabilitada penalment per a l'exercici de funcions públiques.  
f) No haver sigut separat o separada mitjançant expedient disciplinari de qualsevol administració o treball públic.  
2.2 Les condicions per a ser admesos a les proves han de reunir-se en el moment d'acabament del termini de presentació de sol·licituds i mantenir-se durant tot el procés selectiu fins al moment de la presa de possessió.  
3. Aspirants amb discapacitació  
El tribunal establirà, per a les persones discapacitades que ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de fer la petició corresponent en la sol·licitud de participació en aquesta oposició.  
4. Sol·licituds  
4.1 Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex A, que es facilitarà de manera gratuïta al Servei de Recursos Humans de la Universitat Politècnica de València, camí de Vera, s/n, València, edifici de Rectorat.  
4.2 Les sol·licituds s'adreçaran al rector de la Universitat Politècnica de València, camí de Vera, s/n (46217 València), en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'haurà d'adjuntar a la sol·licitud una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals siga aplicable la lliure circulació de treballadors i treballadores.  
4.3 La presentació de sol·licituds es podrà efectuar al Registre General de la Universitat Politècnica de València, camí de Vera, s/n (46857 València), edifici de Rectorat, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
4.4 Els drets d'examen seran de 3.267 pessetes, que s'ingressaran en el compte corrent número 13750686749661, «Taxes», de la Caixa d'Estalvis de València, Castelló i Alacant (Bancaixa) en la urbana 724, situada a la Universitat Politècnica de València, camí de Vera, s/n (46718 València). El justificant de pagament dels drets d'examen es farà amb la impressió del segell, en la sol·licitud, de l'entitat esmentada. En cap cas la sola presentació i pagament comportarà la substitució del tràmit de presentació, dins del termini i en la forma escaient, de la sol·licitud davant l'òrgan indicat en la base 4.2.   
5. Admissió d'aspirants  
5.1 Acabat el termini de presentació de sol·licituds, després de verificar que s'ha fet el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la relació provisional d'admesos i d'exclosos a la realització de les proves.  
5.2 Els aspirants podran, en cas d'error o d'exclusió, esmenar els defectes en què hagen incorregut en la seua sol·licitud, o fer les al·legacions que troben convenients en el termini de 10 dies hàbils comptadors a partir de l'endemà de la publicació de la relació provisional d'admesos i d'exclosos en el Diari Oficial de la Generalitat Valenciana.   
5.3 En tot cas, per tal d'evitar errors i, si s'escau, possibilitar-ne l'esmena dins del termini i en la forma escaient, els aspirants comprovaran fefaentment no sols que no figuren en la relació provisional d'exclosos sinó, a més, que els seus noms i dades consten correctament en les pertinents relacions d'admesos.  
5.4 Seran causes d'exclusió, a més de les indicades en altres apartats d'aquestes bases:  
- L'omissió de la signatura en la sol·licitud.  
- No adjuntar-hi la fotocòpia del document nacional d'identitat o del passaport.  
- No pagar els drets d'examen.  
5.5 Transcorregut el termini de 10 dies, esmenats els defectes, si cal, i vistes les al·legacions que corresponguen, es dictarà resolució que contindrà la relació definitiva d'admesos i d'exclosos i, amb almenys una antelació de 15 dies, la data, el lloc i l'hora de realització i d'inici dels exercicis, que es publicarà en el Diari Oficial de la Generalitat Valenciana.  
6. Proves selectives  
6.1 El procediment de selecció es farà pel sistema de concurs oposició lliure.  
6.2 Fase d'oposició: constarà dels tres exercicis, de caràcter obligatori i eliminatori, que s'indiquen a continuació.  
- Primer exercici: consistirà en la realització d'una prova de caràcter teoricopràctic sobre coneixements de les matèries relacionades amb les funcions que s'han de desenvolupar, segons el que es disposa en l'annex III (supervisió de projectes i contractació administrativa). La durada de l'exercici serà fixada pel tribunal amb la deguda antelació segons el contingut d'aquest.  
- Segon exercici: consistirà en la realització d'una prova teòrica relacionada amb el lloc de treball objecte de la convocatòria, d'acord amb l'annex I (tecnologia de l'edificació i l'urbanisme).  
Aquest exercici podrà fixar-se en forma de preguntes que els opositors hauran de desenvolupar o en forma de test amb quatre respostes alternatives, de les quals només una serà correcta. La durada de l'exercici serà fixada pel tribunal amb la deguda antelació segons el contingut d'aquest.  
- Tercer exercici: consistirà en la realització d'una prova teòrica sobre l'annex II (dret administratiu).  
Aquest exercici podrà fixar-se en forma de preguntes que els opositors hauran de desenvolupar o en forma de test amb quatre respostes alternatives, de les quals només una serà correcta. La durada de l'exercici serà fixada pel tribunal amb la deguda antelació segons el contingut d'aquest.  
6.3 Fase de concurs  
Els aspirants que hagen superat la fase d'oposició tindran un termini de 10 dies hàbils, comptadors a partir de l'endemà de la publicació de les llistes definitives de la fase d'oposició al tauler d'anuncis del Servei de Recursos Humans - Secció PAS, per a presentar el currículum juntament amb la documentació acreditativa; s'entendrà que hi renuncia tot opositor que no la presente.  
La valoració dels mèrits per a l'adjudicació dels llocs de treball es farà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, exceptuant l'entrevista personal, el grau personal i l'antiguitat.  
7. Qualificació dels exercicis i del concurs  
7.1 Cadascun dels exercicis de caràcter obligatori i eliminatori es valorarà de la manera següent:  
- Primer exercici: es puntuarà de 0 a 10 punts. Caldrà obtenir un mínim de 5 punts per a superar aquest exercici.  
- Segon exercici: es puntuarà de 0 a 10 punts; els aspirants que no arriben a un mínim de 5 punts seran eliminats. En cas de fer-se en forma de test, cada pregunta contestada correctament es valorarà amb 1 punt, les contestades erròniament descomptaran un terç sobre les correctes, i les contestacions en blanc no puntuaran.  
- Tercer exercici: es puntuarà de 0 a 10 punts; els aspirants que no arriben a un mínim de 5 punts seran eliminats. En cas de fer-se en forma de test, cada pregunta contestada correctament es valorarà amb 1 punt, les contestades erròniament descomptaran un terç sobre les correctes, i les contestacions en blanc no puntuaran.  
7.2 El concurs de mèrits es valorarà d'acord amb el barem que s'indica en la base 6.3. d'aquesta convocatòria.  
7.3 A continuació es configurarà una relació que s'ordenarà per puntuació de major a menor i s'interromprà quan el nombre d'inclosos en aquesta coincidisca amb el nombre de vacants convocades.  
En cas d'empat entre aspirants, l'ordre s'establirà segons la major puntuació obtinguda per cada aspirant en el primer exercici, i en segon lloc, si continua havent-hi empat, es considerarà la major puntuació obtinguda en el segon i tercer exercici, per aquest ordre. Si continua havent-hi empat, l'ordre s'establirà mitjançant sorteig públic d'aquests.  
Només els inclosos en aquestes relacions podran passar a fer el concurs de mèrits.  
7.4 La qualificació final s'obtindrà sumant l'obtinguda en les fases d'oposició i concurs.  
8. Desenvolupament de les proves selectives  
8.1 Els exercicis es faran a València.  
El primer exercici es farà al lloc, en la data i l'hora que s'establisca en la resolució per la qual s'aprova i es publica en el Diari Oficial de la Generalitat Valenciana la llista definitiva d'admesos i exclosos a les proves objecte d'aquesta convocatòria.  
8.2 Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es faça l'exercici de les persones que hi compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb fotografia, del passaport o del permís de conduir; no seran vàlides a aquest efecte les fotocòpies compulsades d'aquests documents; com també de l'exemplar per a l'interessat de la sol·licitud d'admissió a les proves.  
8.3 Començades les proves, el tribunal farà públic l'anunci de realització dels altres exercicis al local en què s'haja fet l'anterior i al tauler d'anuncis del Servei de Recursos Humans - Secció PAS, situat a l'edifici de Rectorat, amb una antelació mínima de 48 hores.  
9. Publicitat de les llistes  
9.1 Després de la realització de cadascuna de les proves, el tribunal farà pública, mitjançant un anunci als locals on s'hagen fet i al tauler d'anuncis del Servei de Recursos Humans - Secció PAS, la llista d'aspirants que les hagen superades.  
Així mateix, les relacions a què fa referència la base 7.2. es publicaran als llocs ja esmentats.  
9.2 El tribunal elevarà al rector les llistes definitives dels aspirants que han superat les proves per ordre de puntuació, a les quals fa referència l'apartat 7.2., perquè siguen publicades en el Diari Oficial de la Generalitat Valenciana.  
10. Coneixements de valencià  
10.1 Els qui superen les proves selectives acreditaran els coneixements de valencià amb la presentació dels certificats, diplomes o títols, que hagen sigut homologats per la Generalitat Valenciana.  
10.2 Els qui no puguen acreditar aquests coneixements, segons el que s'estableix en el punt anterior, hauran de fer el curs específic de valencià al qual es refereix l'article 9.4. del Decret Legislatiu de 24 d'octubre de 1995.  
11. Presentació de documents  
11.1. En el termini de 20 dies hàbils, comptadors a partir de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar en el Servei de Recursos Humans - Secció PAS d'aquesta Universitat, la documentació següent:  
a) Certificat de naixement expedit pel registre civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o dels estats als quals siga aplicable la lliure circulació de treballadors i treballadores.  
b) Fotocòpia compulsada del títol acadèmic exigible segons aquesta convocatòria.  
c) Declaració de no haver sigut separat o separada mitjançant expedient disciplinari de qualsevol administració o càrrec públics, com també de no trobar-se inhabilitat o inhabilitada penalment per a l'exercici de les funcions públiques.  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.  
e) Els aspirants discapacitats hauran de presentar una certificació de la Conselleria de Treball i Afers Socials o d'altres òrgans competents d'altres administracions públiques, que acredite discapacitació igual o superior al 33%, com també la seua capacitat per a exercir les funcions que corresponguen a les vacants oferides.  
11.2 La no-presentació de la documentació dins del termini indicat, llevat de casos de força major, o falsedat de documents, provocarà la invalidació de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.  
En aquest supòsit, el tribunal podrà proposar de manera addicional la inclusió en les relacions dels aspirants aprovats d'un nombre igual al d'exclosos seguint els criteris d'ordre de puntuació de major a menor.  
12. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera mitjançant resolució que es publicarà en el Diari Oficial de la Generalitat Valenciana, amb especificació de la destinació adjudicada, segons l'ordre de puntuació obtingut pels aspirants i segons la petició de destinació a partir dels llocs vacants oferits.  
13. Tribunal  
13.1 El tribunal qualificador d'aquestes proves selectives serà nomenat pel rector una vegada s'hagen publicat les llistes definitives d'admesos i d'exclosos.  
13.2 El tribunal, per a la realització de les proves, podrà designar els col·laboradors, ajudants i assessors especialistes que trobe oportuns.  
13.3 Els membres del tribunal, i també els assessors, hauran d'abstenir-se de participar-hi i podran ser recusats pels interessats quan concórrega en ells alguna de les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, també se n'hauran d'abstenir els qui hagueren fet tasques de preparació d'aspirants en els cinc anys anteriors a la publicació d'aquesta convocatòria.  
13.4 El tribunal, com també els col·laboradors, els ajudants i el personal especialista, podrà exigir als aspirants, en qualsevol moment, que acrediten la seua identitat segons el que es preveu en la base 8.2.  
13.5 A l'efecte de comunicacions i de qualsevol altra incidència, la seu del tribunal serà a la Universitat Politècnica de València, camí de Vera, s/n (46657 València).  
13.6 El tribunal tindrà la categoria indicada en el Decret 24/1997, de 11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997), tenint en compte el que s'estableix en l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
14. Recursos  
Contra la convocatòria, les bases i els actes administratius que deriven d'aquesta, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Com a requisit per a la interposició del dit recurs, s'haurà de fer la comunicació prèvia de la dita interposició a l'òrgan administratiu autor de l'acte, segons s'exigeix en l'article 110.3. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Davant les actuacions del tribunal podrà interposar-se un recurs ordinari previst en l'article 114 Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador a partir de l'endemà de ser publicades.  
El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
València, 6 de maig de 1997.- El rector de la Universitat Politècnica de València: Justo Nieto Nieto.  
ANNEX I  
Tecnologia de l'edificació i urbanisme  
A. Protecció d'incendis  
I. Tema A.1  
NBE-CPI-96. Condicions de protecció contra incendis als edificis.  
I. Tema A.2  
Resum CPI-96 per a ús docent.  
I. Tema A.3  
Dictàmens de la comissió permanent de les condicions de protecció 06/07/94 contra incendis. (Escales protegides).  
I. Tema A.4  
Normativa sobre protecció contra incendis de l'Ajuntament de València (15/01/93, acord del Ple de l'Ajuntament).  
I. Tema A.5  
Enclavaments electromagnètics en portes d'emergència. Requisits d'acceptació i fonamentació. Aparcaments tancats, coberts o de superfície. Condicions que han de complir. Especial referència a l'existència de BIES. Criteris. Solucions d'evacuació per a orígens d'evacuació majors de 25 metres amb una sola eixida de planta. (Escala protegida). Dimensionament de dipòsits. Acumuladors per a hidrants i boques d'incendi equipades.  
I. Tema A.6  
Condicions de protecció contra incendis. Enllumenaments especials. Definició. Exigència. Enllumenament d'emergència. Instal·lació. Criteris de dimensionament. Càlcul segons MIE-BT-025. Característiques dels aparells i de la instal·lació. Enllumenament de senyalització. Instal·lació. Dimensionament. Càlcul segons MIE-BT-025. Enllumenament de substitució. Instal·lació. Dimensionament. Manteniment de les instal·lacions. Material elèctric utilitzable en atmosferes potencialment explosives.  
I. Tema A.7  
Normes mínimes que s'han de complir per al visat de projectes bàsics a l'efecte de la CPI-96. Criteris interpretatius de jerarquització normativa de les disposicions vigents en matèria de prevenció d'incendis.  
I. Tema A.8.  
Ordenança municipal de protecció contra incendis de l'Ajuntament de València (OMPI 1995)  
I. Tema A.9  
Regla tècnica per al proveïment d'aigua contra incendis. Definicions. Proveïment d'aigua. Instal·lació específica de protecció. Sistemes de protecció contra incendis. Característiques generals. Generalitats i classes de proveïment. Fonts d'aigua. Generalitats i tipus de fonts. Sistemes d'impulsió. Generalitats i equips de bombament. Xarxa general d'incendis. Assajos de recepció.  
I. Tema A.10  
NTE-IPF. Instal·lacions de protecció contra el foc. Àmbit d'aplicació. Informació prèvia. Criteris de disseny. Condicionants constructius. Instal·lacions. Especificació. Plànols d'obra. Estabilitat al foc. Estructures. Pressió necessària. Instal·lació de ruixadors. Control d'execució. Proves de servei. Criteris de mesura. Manteniment.  
B. Normes bàsiques I. Normes tecnològiques espanyoles I. Altres normes patològiques.  
I. Tema B.1  
Instrucció per al projecte i l'execució de forjats unidireccionals de formigó armat o pretesat. Generalitats. Camps d'aplicació. Elements constitutius d'un forjat. Condicions de les biguetes. Armadures. Peces ceràmiques. Comprovació de biguetes pretesades. Condicions de les peces d'entrebigat. Condicions generals del forjat. Disposicions constructives. Control. Control de biguetes i peces d'entrebigat. Controls de fabricació i recepció. Control del forjat. Documentació.  
I. Tema B.2  
Instrucció per al projecte i execució d'obres de formigó en massa o armat EH-91. Introducció. Àmbit d'aplicació. Documents del projecte. Modificacions del projecte. Documentació final d'obra.  
I. Tema B.3  
Instrucció per al projecte i execució d'obres de formigó en massa o armat EH-91. Materials. Ciment. Aigua. Àrids. Altres components. Armadures. Formigons.  
I. Tema B.4  
Instrucció per al projecte i execució d'obres de formigó en massa o armat EH-91. Execució. Cintres, encofrats i motles. Doblegament i col·locació d'armadures. Dosificació del formigó. Fabricació i transport. Formigó preparat. Formigó no fabricat en central. Juntes de formigonat. Formigonat en temps fred o calorós. Característiques dels materials de l'acer i del formigó.  
I. Tema B.5  
Instrucció per al projecte i execució d'obres de formigó en massa o armat EH-91. Accions. Classificació, valors característics i efectes.  
I. Tema B.6  
Plec general de condicions per a la recepció de les rajoles ceràmiques a les obres de construcció (R.L.-88).  
Objecte. Tipus. Característiques. Subministrament i identificació. Control i recepció. Control de qualitat per a rajoles ceràmiques cara vista marca Aenor N.  
I. Tema B.7  
Estudis geotècnics. NTE-CEG. Àmbit d'aplicació. Informació prèvia. Criteris de disseny. Plànols d'obra. Condicions generals de les tècniques de reconeixement, mostres i assajos. Sòls d'argiles expansives. Definició del fenomen. Manifestacions del terreny i l'edificació. Identificació dels sòls. Recomanacions constructives.  
I. Tema B.8  
Norma de construcció sismoresistent. Part general i edificació (NCSE-94). Generalitats: àmbit d'aplicació. Informació sísmica. Mapa de perillositat sísmica. Compliment i control d'aplicació de la norma.  
I. Tema B.9  
El risc sísmic a Espanya. Conceptes bàsics sobre la perillositat i el risc sísmic. Anàlisi probabilística de la perillositat sísmica. Anàlisi del risc sísmic.  
I. Tema B.10  
Detalls constructius sismoresistents. Danys ocasionats pels terratrèmols i les seues causes. Comportaments inadequats del terreny o de l'estructura. Defectes constructius i de qualitat dels materials.  
I. Tema B.11  
Aplicació pràctica de la norma. Accions de càlcul. Mètode simplificat. Càlcul d'accions sísmiques per planta en pòrtic de façana.  
I. Tema B.12  
Norma bàsica de l'edificació NBE QB-90. Cobertes amb materials bituminosos. Generalitats. Materials bituminosos. Projecte de les cobertes. Execució de les cobertes. Control de qualitat de les cobertes. Utilització i manteniment de les cobertes.  
I. Tema B.13  
Instal·lacions de salubritat de ventilació: àmbit d'aplicació. Informació prèvia. Criteris de disseny. Especificacions. Esquemes. Procés de càlcul. Especificacions. Condicions de seguretat en el treball. Materials i equips d'origen industrial. Control de l'execució. Proves de servei. Criteris de mesura. Criteris de manteniment.  
I. Tema B.14  
Condicions tèrmiques als edificis NBE-CT-79. Articulat. Conceptes fonamentals. Definició, notacions i unitats. Càlcul del coeficient de transmissió de calor K de tancaments. Càlcul del KG dels edificis. Temperatura i condensacions en tancaments. Condicions dels materials. Recomanacions.  
I. Tema B.15  
Accions en l'edificació NBE-AE-88. Generalitats. Accions gravitatòries. Sobrecàrregues d'ús i de neu. Accions del vent, tèrmiques, geològiques i sísmiques. Pressions i empenyiments del terreny.  
I. Tema B.16  
Condicions acústiques als edificis NBE-CA-88. Generalitats. Directrius. Condicions exigibles als elements constructius i a les instal·lacions. Compliment i control. Conceptes fonamentals, definicions, notacions i unitats. Condicionants del medi. Aïllament acústic dels elements constructius. Condicions dels materials. Recomanacions.  
I. Tema B.17  
Clavegueram. NTE-ISA. Àmbit d'aplicació. Informació prèvia. Criteris de disseny. Dimensionament. Especificacions. Control de l'execució. Proves de servei. Criteris de mesura.  
I. Tema B.18  
Instal·lacions de protecció NTE-IPP parallamps. Àmbit d'aplicació. Informació prèvia. Criteris de disseny. Especificacions. Plànols d'obra. Càlcul. Condicions de seguretat en el treball. Materials i equips d'origen industrial. Control de l'execució. Criteris de mesura. Criteri de manteniment.  
I. Tema B.19  
Instal·lacions de salubritat. Sanejament: àmbit d'aplicació. Informació prèvia. Criteris de disseny. Especificacions. Plànols d'obra. Esquemes. Càlcul dels conductes i les arquetes. Materials i equips d'origen industrial. Control d'execució. Proves de servei. Criteri de mesura. Manteniment.  
I. Tema B.20  
Instal·lacions de salubritat. Depuració i abocament. Àmbit d'aplicació. Informació prèvia. Disseny. Especificació. Plànols d'obra. Càlcul. Condicions de seguretat en el treball. Control d'execució. Proves de servei. Criteris de manteniment.  
I. Tema B.21  
Tecnologia de l'edificació. Reconeixement de les construccions. Lesions i estats de ruïna. Mesures de seguretat.  
I. Tema B.22  
Patologia de forjats unidireccionals de formigó EF-96.  
I. Tema B.23  
Conservació dels edificis. Variacions dimensionals dels elements constructius. La humitat en les construccions.  
I. Tema B.24  
Assajos destructius. Assajos no destructius. Radar. Termografia. Sonda tomogràfica. Endoscòpia. Pressuròmetre. Despeses. Plànols.  
C. Urbanisme  
I. Tema C.1  
Pla especial de desenvolupament del sistema d'equipaments comunitaris i centres públics de la Universitat Politècnica de València.  
Informació urbanística. Determinacions de la legislació vigent.  
Determinacions del Pla General d'Ordenació Urbana de València.  
Ordenances. Disposicions generals. Règim urbanístic del sòl. Normes d'execució. Normes d'edificació. Pla d'etapes i normes d'execució. Esquema parcel·lari.  
I. Tema C.2  
Ordenances generals de l'edificació del Pla General d'Ordenació Urbana de València. Disposicions generals. Condicions de parcel·la. Condicions de volum i forma dels edificis. Condicions funcionals de l'edificació dels locals d'aparcament de vehicles.  
I. Tema C.3  
Ordenances reguladores de les condicions funcionals d'aparcament, estacionaments i garatges. Condicions del local. Places d'aparcament. Accessos als carrers de circulació interior a l'aparcament. Circulació en corba. Pendents màxims en aparcaments i accessos. Sentits de circulació a l'interior dels aparcaments. Accessos de vianants, ventilació i sistemes contra incendis i il·luminació, aparells muntacotxes i plataformes giratòries. Aparcaments automatitzats.  
I. Tema C.4  
Expropiacions: expedients d'expropiació en sòl no urbanitzable declarat d'utilitat pública, generalitats i calendari. Casos pràctics. Fulls d'apreuament.  
D. Accessibilitat al medi. Físic  
I. Tema D.1  
Integració social dels minusvàlids. Principis generals. Mobilitat i barreres arquitectòniques. Gestió i finançament.  
I. Tema D.2  
Supressió de barreres urbanístiques. Inaccessibilitat a la ciutat. Components tecnicolegals i de sensibilitat social en els problemes d'inaccessibilitat. Solucionar les barreres en el medi urbanístic. Accessibilitat a instal·lacions esportives.  
I. Tema D.3  
Mobilitat reduïda i accessibilitat. Minusvalideses que impliquen reducció de mobilitat. Antropometria de l'usuari de cadira de rodes. Conceptes bàsics. Conscienciació social i de l'administració davant el problema. Guió general d'adequació de l'accessibilitat en edificis, anàlisi i valoració percentual. Criteris.  
ANNEX II  
Dret administratiu  
II. Tema 1  
La Constitució Espanyola. Drets i deures fonamentals. El govern i les Corts Generals de l'estat, composició i funcions.  
II. Tema 2  
L'Estatut d'Autonomia de la Comunitat Valenciana. El president de la Generalitat Valenciana. Les Corts Valencianes i el Govern Valencià.  
II. Tema 3  
La Llei Orgànica de Reforma Universitària.  
II. Tema 4  
Els Estatuts de la Universitat Politècnica de València.  
II. Tema 5  
La Llei de la Funció Pública de la Generalitat Valenciana.  
II. Tema 6  
L'acte administratiu. Concepte, classes i elements. Eficàcia i validesa de l'acte administratiu. La seua motivació i notificació. Revisió, anul·lació i revocació.  
II. Tema 7  
El procediment administratiu. La iniciació, l'ordenació, la instrucció i l'acabament del procediment administratiu.  
II. Tema 8  
Els recursos administratius: recurs ordinari i recurs de revisió. La revisió dels actes en via administrativa: revisió d'ofici. Les reclamacions prèvies a la via judicial civil i laboral.  
II. Tema 9  
La responsabilitat de les administracions públiques. Concepte i classes. Requisits generals. Efectes.  
II. Tema 10  
El pressupost. Estructura i gestió. El pressupost de la Universitat Politècnica de València.  
ANNEX III  
Supervisió de projectes I. Contractació administrativa  
A. Oficina tècnica I. De supervisió  
III. Tema A.1  
Oficines tècniques i oficines de supervisió de les administracions públiques. Organització d'una oficina tècnica. Generalitats i fins. Recursos. Controls i assistències tècniques. Definició de programes de necessitats. Normativa aplicable. Criteris funcionals d'ensenyament de règim general no universitari. Creació d'universitats i centres universitaris. Exigències materials mínimes.  
B. Tramitació administrativa dels expedients de contractació d'obres per a les administracions públiques (de l'encàrrec del projecte a la liquidació de l'obra).  
III. Tema B.1  
Tramitació administrativa dels expedients de contractació d'obres per a les administracions públiques. (De l'encàrrec del projecte a la liquidació.)  
Breu índex cronològic dels processos i dels documents necessaris.  
Particularitats i formalismes documentals segons la reglamentació vigent. Normes mínimes de presentació de projectes. Incidències en projectes i les seues solucions. Encàrrec del projecte. Requisits. Definició del projecte i els seus documents. Índex. Estructura del pressupost de contracta. Full resum de pressupost per a coneixement de l'administració. Estudis de seguretat i d'higiene. Obligatorietat de la inclusió d'aquests estudis.  
III. Tema B.2.  
Projectes reformats. Autorització per a redactar els projectes reformats. Formalització administrativa. Audiència al contractista i acta de preus contradictoris.  
III. Tema B.3.  
Annexos de memòria. Document d'estudi i anàlisi del projecte per l'aparellador o arquitecte tècnic.  
III. Tema B.4.  
Annexos del plec de condicions tècniques particulars.  
Annex a la norma bàsica CT-79.  
Annex a la norma bàsica CA-88.  
Annex a la norma bàsica CPI-96.  
III. Tema B.5.  
Els informes de supervisió de projectes.  
III. Tema B.6  
La tramitació d'honoraris i el full de ressenya col·legial. Assegurances de responsabilitat civil.  
III. Tema B.7  
Informes de consultories sobre l'execució de les instal·lacions, les certificacions, les homologacions i els requisits documentals per a la concessió de la llicència d'ocupació. Models.  
III. Tema B.8  
Certificats de viabilitat. Replantejament previ i comprovació del replantejament. Requisits que han de complir i cronologia dins del procés de contractació.  
III. Tema B.9  
Les llicències d'obres. Requisits i llicències condicionades.  
III. Tema B.10  
Els llibres d'ordres i d'incidències.  
III. Tema B.11.  
La tramitació dels projectes d'instal·lacions davant els organismes corresponents. Butlletins d'instal·lació. Posades en servei d'instal·lacions i informació a l'usuari. Documentació.  
III. Tema B.12.  
Manteniment de les instal·lacions. Especial referència als sistemes antiintrusió.  
III. Tema B.13.  
Actes d'ocupació i acta de recepció. Actes d'aprovació de liquidació de les comissions receptores i la intervenció de la inversió de les llicències d'activitats.  
III. Tema B.14.  
La liquidació i el lliurament d'avals.  
C. Plecs de clàusules administratives particulars  
III. Tema C.1  
Plecs de clàusules administratives particulars per a la contractació d'obres. Òrgan de contractació. Objecte del contracte. Normes reguladores. Pressupost del contracte i existència del crèdit. Revisió de preus. Termini d'execució de les obres. Procediment i forma d'adjudicació. Presentació de proposicions i documentació exigida. Obertura de proposicions.  
III. Tema C.2  
Plecs de clàusules administratives particulars per a la contractació d'obres. Adjudicació del contracte. Formalització del contracte. Garanties. Comprovació del replantejament de l'obra. Pagaments al contractista. Obligacions del contractista.  
III. Tema C.3  
Plecs de clàusules administratives particulars per a la contractació d'obres. Direcció de les obres. Cessió del contracte i subcontractació. Modificacions del contracte. Suspensió de les obres. Recepció de les obres. Termini de garantia. Liquidació. Devolució de garantia.  
III. Tema C.4  
Plecs de clàusules administratives particulars per a la contractació d'obres. Incompliment contractual. Incompliment de termini. Risc i ventura. Danys causats per l'execució de les obres. Responsabilitat per vicis ocults. Prerrogatives de l'administració i jurisdicció competent.  
III. Tema C.5.  
Plecs de clàusules administratives particulars per a la contractació d'obres. Models de proposició econòmica. Declaració jurada de no estar sotmesos a prohibició de contractar segons l'article 20 Llei 13/1995, de 18 de maig, i compliment d'obligacions fiscals.  
III. Tema C.6  
Plecs de clàusules administratives particulars per a la contractació d'obres per les quals es regeix la contractació per procediment negociat sense publicitat per a la realització de treballs específics i concrets, no habituals. Objecte del contracte i normativa aplicable. Condicions a què ha d'ajustar-se l'execució del treball. Termini d'execució del contracte. Pressupost de despesa. Forma de pagament del preu contractat. Penalitats per incompliment i resolució del contracte. Declaració de compatibilitat. Condicions del contractista. Constitució de fiança. Formalització contractual. Naturalesa jurídica del contracte i competència de la jurisdicció contenciosa administrativa.  
III. Tema C.7  
Estudis de seguretat i d'higiene. Reial Decret 84/1990, de 19 de gener. Modificació del 555/1986, de 21 de febrer. Obres excloses de l'obligatorietat del Reial Decret 555/1986. Obres incloses en l'àmbit d'aplicació del Reial Decret 555/1986.  
III. Tema C.8  
Llibre d'incidències. Obres incloses en l'obligatorietat. Prescripcions generals i requisits formals.  
III. Tema C.9  
Requisits i dades que han de tenir les comunicacions prèvies de represa d'activitats dels centres de treball.  
III. Tema C.10  
Incompatibilitats del personal al servei de les administracions públiques. Principis generals. Àmbit d'aplicació. Compatibilitat amb activitats privades i públiques. Disposicions comunes.  
III. Tema C.11  
Normes sobre redacció de projectes i direcció d'obres d'edificació. Observança de les normes de la Presidència del govern i normes del Ministeri de l'Habitatge sobre les construccions.  
III. Tema C.12  
Finançament per a la conservació o enriquiment del patrimoni històric espanyol.  
D. Llei de Contractes de les Administracions Públiques  
III. Tema D.1  
Llei de Contractes de les Administracions Públiques. Llei 13/1995, Boletín Oficial del Estado de 18 de mayo de 1995.  
III. Tema D.2  
Els contractes administratius. Tipus fonamentals. Actuacions preparatòries del contracte d'obres.  
III. Tema D.3  
Redacció d'avantprojectes i projectes d'obra. Plecs de clàusules administratives generals i particulars. Plecs de prescripcions tècniques. Supervisió de projectes (tarifes d'arquitectes / enginyers).  
III. Tema D.4  
Execució de contractes d'obres. Potestats de l'administració: especial referència a la potestat de la modificació. Drets dels contractistes. Obligacions dels contractistes.  
III. Tema D.5  
Extinció del contracte d'obres. Causes i efectes de cadascuna d'elles. Especial referència a l'incompliment del contractista. Recepció i liquidació de les obres. Cessió de contractes i subcontractes.  
III. Tema D.6  
La revisió de preus en la legislació de contractes vigent. La clàusula contractual de revisió.  
III. Tema D.7  
La direcció d'obres d'edificació i urbanització. Llibre d'ordres i assistències. Les certificacions d'obra. Certificat final d'obra. Generalitats sobre la normativa de seguretat i d'higiene en el treball. Llibre d'incidències.